section_heading: Izgled biljke
paragraph_text: Mravinac je višegodišnja aromatična zeljasta biljka. Ima stabljiku visine 30 - 60 centimetara, na kojoj se nalaze tamnozeleni, pri vrhu zašiljeni jajoliki listovi. U primorskoj Hrvatskoj raste od morskog pojasa do brdovitih predjela, po livadama, šikarama, te pokraj puteva. Miris biljke je ugodno aromatičan. Raste na obroncima brda, livadama, uz grmove, šikare, šumskim čistinama itd. Bere se list, vršci s cvjetovima i listovima, a stabljika nije ljekovita.